טברנה יוונית או חמארה טורקית?
לאחר כחודשיים מאז הפתיחה המחודשת והמיקום החדש של מסעדת "המוציא" – משיק השף אבי לוי ערבי חמארה (בטוניסאית: פאב קטן) בקונספטים ייחודים שיתקיימו אחת לכמה שבועות.
בכל פעם יבחר קונספט תרבותי אחר, שיהיה נושא הערב, כך שהסועדים יחוו את הקונספט שנבחר באמצעות מנות ספיישל מן המטבח המקומי של אותו אזור שנבחר (לצד התפריט הקבוע) ותפריט אלכוהול מיוחד שיוצע במהלך אותו הערב.
בכל ערב, תשנה המסעדה את פניה ותהפוך לחמארה מקומית עם הופעות חיות ומוזיקה שתהפוך את הערב לחגיגה אחת גדולה.
השף אבי לוי: "לאחר שעברנו למשכננו החדש, אני מתרגש להגשים חלום נוסף ב'המוציא' – ערבי חמארות עם נושאים משתנים.
החוויה הקולינארית החמה שמקבלים האורחים שלנו מדי יום, תקבל טוויסט של בילוי לילי שלם – החל מתפריט אלכוהול מעולה, הופעות מוזיקה חיות שיהפכו לקרנבל של ממש ככל שהערב יתקדם ומנות ספיישל שיהיו בהתאמה לקונספט של הערב.
אני מבטיח שבתוך המסעדה יהיה חם ואווירת החמארה תהיה שמחה במיוחד".
מנות יווניות, קוקטיילים מיוחדים על טהרת האוזו, הופעה של מוזיקה יוונית על טהרת הבוזוקי עם הזמרת נטלי אוריון והפתעות רבות נוספות שיעצימו את האווירה השמחה עד לשעות הקטנות של הלילה.
בתפריט, יוצעו ספיישלים מן המטבח היווני כדוגמת עלי גפן ממולאים באורז עם רוטב עגבניות חריף (59 ש"ח) או חציל קלוי עם אגוזי מלך ושום קונפי (59 ש"ח).
שף אבי לוי (41)הוא השף והבעלים של מסעדת "המוציא" בירושלים ומסעדת "צ'יריפום" בתל-אביב. לוי זכה במקום הראשון בעונה השנייה של תכנית הטלוויזיה "מאסטר שף", וידוע בכישורי הבישול שלו מהמטבח האלג'יראי והמטבח המרוקאי, בשילוב אוכל ירושלמי מסורתי.